Qytet-muze

Qytet-muze është një qendër qytetare, që ka vlera të jashtëzakonshme historike, arkitekturore, kulturore dhe artistike dhe ruan në mënyrë të veçantë trashëgiminë kulturore materiale dhe jomateriale. Mbrohen me ligj nga shteti për shkak të rëndësisë së tyre për historinë dhe identitetin kombëtar.

 Përkufizimi sipas legjislacionit të shtetit shqiptar 
Sipas ligjit nr. 9048 “PËR TRASHËGIMINË KULTURORE” një qytet-muze është një zonë urbane që:

 Ruhet në mënyrë të veçantë për vlerat e saj historike dhe arkitektonike.
 Ka ndërtesa, rrugë, objekte kulturore, dhe elementë urbanë të periudhave të ndryshme historike.
 Është nën mbrojtje shtetërore për të siguruar konservimin, restaurimin dhe promovimin e trashëgimisë kulturore.

 Shembuj qytetesh-muze në Shqipëri 

 Berati – shpallur qytet-muze në vitin 1961, i njohur për arkitekturën osmane dhe lagjet karakteristike si Mangalemi e Gorica dhe është gjithashtu pjesë e Trashëgimisë Botërore të UNESCO-s.
 Gjirokastra – shpallur qytet-muze në vitin 1961, me arkitekturën unike të shtëpive të gurta dhe trashëgiminë historike dhe është gjithashtu pjesë e Trashëgimisë Botërore të UNESCO-s.
 Kruja (pazari i vjetër) – shpallur qytet-muze në vitin 1961
 Durrësi (nëntoka) – shpallur qytet-muze në vitin 1961

 Referime